เว้นภาษีเพียบช่วยนักลงทุน150%ยาว8ปี
ยกเว้นภาษีเงินได้นิติบุคคลได้ 150% นาน 8 ปี ช่วยโรงงานถูกน้ำท่วม
5 ม.ค. 2555

ยกเว้นภาษีเงินได้นิติบุคคลได้ 150% นาน 8 ปี ช่วยโรงงานถูกน้ำท่วม 
นายชลิตรัตน์ จันทรุเบกษา รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) ว่า ที่ประชุมเห็นชอบมาตรการช่วยเหลือผู้ประกอบการ ที่มีเครื่องจักรหรืออาคารโรงงานได้รับความเสียหายใน 2 กรณี หากเป็นโครงการที่ได้รับการส่งเสริมอยู่เดิม ที่ได้รับการยกเว้นภาษีเงินได้นิติบุคคล ให้ได้รับสิทธิประโยชน์ยกเว้นภาษีเงินได้นิติบุคคล 8 ปี 
โครงการที่ยังลงทุนในจังหวัดเดิมที่ประสบอุทกภัยจะได้รับการยกเว้นภาษี 150% ของเงินลงทุน รวมกับวงเงินภาษีที่ได้รับอยู่ แต่หากมีการย้ายไปลงทุนในจังหวัดอื่นจะยกเว้นภาษีให้ 100% ของเงินลงทุน
โครงการที่ได้รับการส่งเสริมอยู่เดิม ให้ได้รับสิทธิประโยชน์ยกเว้นภาษีเงินได้นิติบุคคลเพิ่มจากที่เหลืออยู่อีก 3 ปี แต่รวมแล้วไม่เกิน 8 ปี
ขณะที่นิคมอุตสาหกรรมหรือเขตอุตสาหกรรมที่ได้รับความเสียหายและไม่ได้รับความเสียหายจากอุทกภัย จะได้รับสิทธิประโยชน์ยกเว้นภาษีเงินได้นิติบุคคล 8 ปี 
ทั้งนี้ ภาคอุตสาหกรรมเสียหายรวม 8,252 ราย มูลค่ารวม 3.28 แสนล้านบาท